

|  |  |  |  |
| --- | --- | --- | --- |
|

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ** **ΚΑΙ ΘΡΗΣΚΕΥΜΑΤΩΝ****………………………………….**ΠΕΡΙΦΕΡΕΙΑΚΗ Δ/ΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠ/ΣΗΣ ΑΤΤΙΚΗΣΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝΔ΄ ΑΘΗΝAΣ**ΧΡΟΝΟΠΟΥΛΟΥ ΑΓΓΕΛΙΚΗ****ΣΧΟΛΙΚΗ ΣΥΜΒΟΥΛΟΣ ΠΕ02****­­ \_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Ταχυδρομική Διεύθυνση : Συγγρού 165Τ.Κ. : 17121, Νέα Σμύρνη**Πληροφορίες : Μαρία Ζιγγιρίδου****Τηλέφωνα : 2131617364, 2131617363****Τηλεομοιοτυπία : 2131617363****Ιστοσελίδα :** [**http://dide-d-ath.att.sch.gr**](http://dide-d-ath.att.sch.gr)**Ηλεκτρ. Διεύθ.:** **schsymvda@dide-d-ath.att.sch.gr** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Νέα Σμύρνη, 15-2-2016** **Αρ. Πρωτ. : 49** **ΠΡΟΣ: τα σχολεία (Γυμνάσια, ΓΕΛ, ΕΠΑΛ) (Δημόσια και Ιδιωτικά)** **Ν. Σμύρνης, Π. Φαλήρου, Μοσχάτου, Ταύρου,****Καλλιθέ**αςΚοινοποίηση: Δ/νση Δ.Ε. Δ΄ Αθήνας Περιφερειακή Δ/νση Αττικής |

 |  |

**ΘΕΜΑ: «Πρόγραμμα σεμιναρίων φιλολόγων»**

Αγαπητοί συνάδελφοι,

Σας αναγγέλλω μια σειρά προαιρετικών σεμιναρίων για το πρώτο διάστημα μετά το πέρας της αναρρωτικής μου άδειας:

1. **Τετάρτη 24 Φεβρουαρίου, ώρες 17.00-20.00:«Η πολλαπλή νοημοσύνη στη σχολική τάξη»**

Επιμορφωτικό & βιωματικό σεμινάριο για τη θεωρία της πολλαπλής νοημοσύνης και την εφαρμογή της στην τάξη.

Εισηγήτρια: Γιούλη Χρονοπούλου

**Το σεμινάριο θα διεξαχθεί στο 6ο ΓΕΛ Ν. Σμύρνης (Ευξείνου Πόντου &Αρσακείου).**

1. **Τετάρτη 2 Μαρτίου, ώρες 12.00-14.00: «Τρόποι αξιοποίησης ψηφιακού εκπαιδευτικού περιεχομένου στη διδασκαλία φιλολογικών μαθημάτων»**

Εισηγήτριες**:**

Σοφία Παπαδημητρίου, Δρ. Σχολής Ανθρωπιστικών Σπουδών ΕΑΠ, Προϊσταμένη Εκπαιδευτικής Ραδιοτηλεόρασης ΥΠΠΕΘ: «*Φωτόδεντρο*: Εκπαιδευτικά βίντεο και ανοιχτές εκπαιδευτικές πρακτικές»

Γιούλη Χρονοπούλου: «*Φωτόδεντρο:*Περιήγηση στα φιλολογικά μαθησιακά αντικείμενα»

**Το σεμινάριο θα διεξαχθεί στο Ίδρυμα Ευγενίδου, Συγγρού 387, Π. Φάληρο, είσοδος από Πεντέλης 11, αίθουσα διαλέξεων 1ος όροφος**.

1. **Πέμπτη 10 Μαρτίου, ώρες 13.00 – 15.00: «Λίθοι φθεγγόμενοι – Αξιοποίηση επιγραφικών πηγών στη διδασκαλία» στο Επιγραφικό Μουσείο της Αθήνας.**

Εισηγήτρια: Ειρήνη Χωρέμη, αρχαιολόγος, υπεύθυνη εκπαιδευτικών προγραμμάτων Περιεχόμενο: Το σεμινάριο θα περιλαμβάνει ξενάγηση στον εκθεσιακό χώρο του Μουσείου, σύντομη εισαγωγή για τις προαλφαβητικές γραφές, τη γέννηση, διαμόρφωση και εξέλιξη του ελληνικού αλφαβήτου και τα υλικά γραφής των αρχαίων, παρουσίαση επιλεγμένων επιγραφών διαφόρων περιόδων και κατηγοριών (από τον 8ο αι. π.Χ. έως την ρωμαϊκή εποχή) με έμφαση σε επιγραφές μεγάλης ιστορικής σημασίας και άλλες που είναι γνωστές και από φιλολογικές πηγές. Θα τονισθεί η σημασία των επιγραφών ως πρωτότυπων και αυθεντικών πηγών της ιστορίας.

Στο δεύτερο μέρος του σεμιναρίου θα γίνει αναφορά στο περιεχόμενο του εκπαιδευτικού προγράμματος του Μουσείου με τίτλο «Λίθοι φθεγγόμενοι», το οποίο χρησιμοποιεί ως εποπτικό υλικό τόσο τα πρωτότυπα αρχαιολογικά αντικείμενα του Mουσείου, όσο και ειδικά σχεδιασμένο εκπαιδευτικό υλικό.

**Το σεμινάριο θα διεξαχθεί στο Επιγραφικό Μουσείο, Τοσίτσα 1, Αθήνα.**

**Αριθμός συμμετεχόντων: 35 άτομα**

**Δήλωση συμμετοχής στο** **ychrono@otenet.gr** **μέχρι την Τετάρτη 2/3. Θα τηρηθεί σειρά χρονικής προτεραιότητας.**

Για όλα τα σεμινάρια θα δοθούν βεβαιώσεις παρακολούθησης.

Η Σχολική Σύμβουλος ΠΕ02 Δ΄ ΔΔΕ Αθήνας

Αγγελική Χρονοπούλου